|  |  |  |  |  |  |
| --- | --- | --- | --- | --- | --- |
| **Morejský despotát*Δεσποτάτο του Μορέως***

|  |  |  |
| --- | --- | --- |
| ↓ | **1348 – 1460** | ↓ |

|  |  |
| --- | --- |
| Vlajka štátuvlajka | Štátny znakznak |

 |
| **Geografia**

|  |
| --- |
| Mapa štátu Morejský despotát okolo roku 1450 |

 |
| Hlavné mesto | Mystras |
| Najvyšší bod | Profitis Ilias (2404 m) v pohorí Taygetos  |
| **Obyvateľstvo** |
| Národnostné zloženie | najmä Gréci, čiastočne albánski imigranti |
| Jazyky | gréčtina |
| Náboženstvo | najmä ortodoxné kresťanstvo |
| **Štátny útvar** |
| Štátne zriadenie | monarchia |
| Materský štát | Byzantská ríša |
| Vznik | ustanovenie doživotnej vlády nad provinciou Morea v roku 1348 |
| Zánik | dobytíe Osmanskou ríšou v roku 1460 |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Byzantská ríša | Byzantská ríša |
| Achájske kniežatstvo | Achájske kniežatstvo |
| Argos a Nauplia | Argos a Nauplia |

 | **Nástupnícke štáty:**

|  |  |
| --- | --- |
| Osmanská ríša | Osmanská ríša |

 |

 |

**Morejský despotát** (gr. Δεσποτάτο του Μορέως) bol polo-autonómnou provinciou Byzantskej ríše za vlády poslednej Palaiologovskej dynastie a po zániku Byzantskej ríše (1453) jedným z jej nástupníckych štátov až do jeho anexie Osmanskou ríšou v roku 1460. Despotát sa rozkladal na väčšine Peloponézskeho polostrova (vtedy nazývanom aj Morea). Hlavným a kultúrnym mestom bola Mystra, opevnené mesto ležiace v blízkosti starovekej Sparty.

Dejiny
------

Palác v Mystre, hlavnom meste despotátu
Po 4. križiackej výprave bolo na území Byzantskej ríše vytvorených viacero križiackych štátov, medzi nimi i Achájske kniežatstvo. Byzantská ríša, ktorej vtedajším nástupcom sa stalo Nikajské cisárstvo sa pokúsila svoje územia dobyť späť. Už v roku 1259 porazil nikajský cisár Michal VIII. achájske knieža Viliama II. (Guillaum II. de Villehardouin) pri Pelagónii, čo viedlo k znovudobytiu východnej časti Morey východným cisárstvom. V roku 1261 Nikajské cisárstvo znovuzískalo Konštantínopol a Byzantská ríša bola obnovená.

Cisár Ján VI. Kantakuzenos na území v Peloponéze v roku 1348 vytvoril údelné panstvo pre svojho syna Manuela Kantakuzena. V roku 1383 sa moci v despotáte ujala dynastia Palaiologovcov. Novým vládcom sa podarilo moc v krajine stabilizovať a Morea sa stala ekonomickým a kultúrnym centrom neskorej Byzantskej ríše. V rokoch 1415 – 1416 bol v severnej časti despotátu, medzi Sarónskym a Korintským zálivom vystavaný obranný val - Hexamilion.:328-329 S úpadkom nadvlády latinských rytierov (tzv. obdobie frankokracie) súvisel i ďalší územný rozmach despotátu, ktorý do roku 1430 získal pod nadvládu takmer celý polostrov.

Monastier Pantanassa
V Morey v tomto období pôsobili najväčší vzdelanci neskoro-byzantského obdobia. Medzi nimi filozofi Bessarion a Pletón a ich žiaci, či biskupi Izidor Kyjevský a Gennadios Scholarios. Pôsobil tu aj grécky historik Laonikos Chalkokondyles. Morey sa darilo aj v ekonomickej oblasti, darilo sa poľnohospodárstvu (najmä vínnej réve a olivám) a prosperujúca bola aj výroba hodvábu a solí. Rozvoj podporovala aj albánska imigrácia, ktorá dodala nové pracovné sily pre krajiny spustošené bojmi a zabezpečila despotátu obrannú silu. Obrana pobrežia a obchod v krajine bol zase výrazne v rukách Benátskej republiky.

V roku 1446 osmanský sultán Murad II. porazil byzantské vojsko v bitke na Korintskej šiji a despotát sa však dostal do vazalstva Osmanskej ríše. Muradov syn Mehmed II. v roku 1453 dobyl Konštantínopol, čo znamenalo osamostatnenie Morejského despotátu. Sultán Mehmed II. však po Morejcoch čoskoro začal žiadať pravidelný tribút, ktorý krajina odmietla platiť a čo viedlo k jej dobytiu 29. mája 1460.

Zoznam vládcov despotátu
------------------------

Cisársky orol v Mystre
Zoznam vládcov Morejského despotátu podľa Dějiny Byzance:490

### Kantakuzenovci

* 1348  –  1380 Manuel Kantakuzenos
* 1380  –  1383 Matej Kantakuzenos (Matthaios)
* 1383 Demeter I. Kantakuzenos

### Palaiologovci

* 1383  –  1407 Theodor I. Palaiologos
* 1407  –  1428 Theodor II. Palaiologos (spolu s bratmi Konštantínom a Tomášom)
* 1428  –  1443 Konštantín Palaiologos a Tomáš Palaiologos
* 1449  –  1460 Tomáš Palaiologos a Demeter II. Palaiologos

Referencie
----------

1. 1 2  MOREA, DESPOTATE OF In:  *The Oxford Dictionary of Byzantium*. Ed. Alexander P. Kazhdan. New York : Oxford University Press, 1991. 2338 s. ISBN 0-19-504652-8. S. 1410.
2. 1 2 3  ZÁSTĚROVÁ, Bohumila. *Dějiny Byzance*. Vyd. 1. Praha : Academia, 1992. 529 s. ISBN 80-200-0454-8.
3. 1 2  Morejský despotát. In: VAVŘÍNEK, Vladimír; BALCÁREK, Petr. *Encyklopedie Byzance*. 1. vyd. Praha : Libri; Slovanský ústav AV ČR, 2011. 552 s. (Práce Slovanského ústavu AV ČR. Nová řada; zv. 33.) ISBN 978-80-7277-485-2,  978-80-86420-43-1. S. 333 – 334.

Pozri aj
--------

* Pád Konštantínopola
* Byzantská ríša
* Achájske kniežatstvo
* Trapezuntské cisárstvo
* Kniežatstvo Theodoro

Iné projekty
------------

Commons
* Spolupracuj na Commons Commons ponúka multimediálne súbory na tému **Morejský despotát**

Externé odkazy
--------------

* Mistra prežila pád Konštantínopolu o sedem rokov (historyweb.sk)
* Peloponéz (anglicky)